**Steglitz** er en delbydel (ortsteil) i Berlins sjette bydel Steglitz-Zehlendorf. Delbydelens historie strekker seg tilbake til landsbyen Steglitz i Brandenburg på 1200-tallet.

Geografi
--------

Steglitz og tilgrensende ortsteiler
Steglitz ligger sørvest i Berlin, i overgangen mellom de tett bebygde områdene i indre by og forstedene med villabebyggelse. Den nåværende ortsteilen har et tradisjonelt borgerlig preg, og i den industrielle epoke av byens historie oppsto boligområdene omkring som villakolonier. Med hensyn til inntekt og levestandard ligger bydelens befolkning over gjennomsnittet i Berlin.

Schlossstrasse danner sentrum i ortsteilen. Den er den nest største handlegaten i Berlin, og dermed det viktigste sentrum sør i byen. 

Steglitz ligger på høysletten Teltow på høydedraget Rauhen Berg, som idag bare delvis er i behold. Høyeste punkt i Steglitz er Fichtenberg med 68 meter over havet. Elven Bäke og Teltowkanalen renner igjennom ortsteilen.

Ortsteilen grenser i sør mot Lankwitz, Lichterfelde og Dahlem, i nord mot Wilmersdorf og Friedenau. Området av ortsteilen kalt *Südende* grenser med viseren mot Schöneberg og Tempelhof.

Historie
--------

Navnet Steglitz kan være av slavisk opphav og avledet av *stygl* (ved berget) og den markiske ofte forekommende endelsen *itz* (bosetting).

Landsbyen Steglitz er sannsynligvis grunnlagt innenfor den askaniske utbyggingen av området på 1200-tallet. 1242 ble den nevnt første gang som Stegelitze. Steglitz nevnt første gang i Karl IV's landbok fra 1375.

Steglitz profitterte på sin beliggenhet ved den tidligere Reichsstrasse 1, dagens Bundesstrasse 1. Veien som fulgte traseen til en handelsvei fra middelalderen, gikk opprinnelig mer enn 1 000 kilometer fra Aachen, gjennom Berlin og Königsberg til den tysk-litauiske grensen og ble regnet som den viktigste tyske veiforbindelse. I 1792 fikk den som den første tyske landevei fast dekke.

Neu-Steglitz villaområde oppsto mellom Breite Strasse og Albrechtstrasse. Fabrikant Johann Adolph Heese etablerte i 1840 en morbærtreplantasje og tilhørende silkeindustri på stedet. Steglitz ble etterhvert det viktigste området for silkeproduksjon i Preussen. Landsbyen Stegelitz og Neu-Stegelitz ble i 1870 slått sammen og dermed forsvant også den andre *e* i navnet; byen ble heretter kalt Steglitz.

Steglitz' befolkning økte mot århundreskiftet og videre ut på 1900-tallet. I 1920 hadde Steglitz nådd 80 000 innbyggere og ble i den store bydelsreformen samme år, sammenslått med Stor-Berlin. Fra 2001 er ortsteilen Steglitz en del av bydelen Steglitz-Zehlendorf.

Bildegalleri
------------

* Steglitzer Kreisel er et forretningsbygg i Steglitz, fullført 1980 Foto: A.Savin*Steglitzer Kreisel* er et forretningsbygg i Steglitz, fullført 1980 Foto: A.Savin
* Bierpinsel inneholder restaurant og diskotek Foto: A.Savin*Bierpinsel* inneholder restaurant og diskotek Foto: A.Savin
* Gutshaus Streglitz er i oppført i klassisistisk stil fra 1801 til 1804 Foto: Manfred BrueckelsGutshaus Streglitz er i oppført i klassisistisk stil fra 1801 til 1804 Foto: Manfred Brueckels
* Matteuskirken ble påbegynt 1844 og fullført 1921Matteuskirken ble påbegynt 1844 og fullført 1921
* Slottsparkteatrets nåværende bygning ble oppført 1844 og 1920-1922 Foto: Andreas PraefckeSlottsparkteatrets nåværende bygning ble oppført 1844 og 1920-1922 Foto: Andreas Praefcke

Referanser
----------

1. ↑  «Delstatens kulturarvliste». Arkivert fra originalen 13. november 2013. Besøkt 21. oktober 2011.
2. ↑  «Liste over delstatens kulturarv». Arkivert fra originalen 29. september 2007. Besøkt 21. oktober 2011.

Eksterne lenker
---------------

* (en) Berlin-Steglitz – kategori av bilder, video eller lyd på Commons Rediger på Wikidata

* (en) Berlin-Steglitz – galleri av bilder, video eller lyd på Commons Rediger på Wikidata

Portal: Tyskland

| * v
* d
* r
Ortsteiler i Berlins bydel Steglitz-Zehlendorf |
| --- |
| Stadtwappen Berlin | 
* Dahlem
* Lankwitz
* Lichterfelde
* Nikolassee
* Schlachtensee
* Steglitz
* Wannsee
* Zehlendorf

 | Bezirkswappen Steglitz-Zehlendorf |

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames
 |